פוקימון 3: סודו של האנון

פוקימון 3: סודם של האנוון (באנגלית: Pokémon 3: The Movie: Entei – Spell of the Unown ביפנית: 劇場版ポケットモンスター 結晶塔の帝王 ENTEI), הוא סרט קולנוע יפני מסוגת האנימה. את הסרט ביים קוניהיקו יויאמה. היה זה הסרט השלישי המבוסס על הסדרה "פוקימון".

הסרט יצא לאור בבתי הקולנוע היפניים ב-8 ביולי 2000, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-6 באפריל 2001. ב-2001 גם הסרט המדובב לעברית יצא לאקרנים בישראל.

עלילת הסרט 
הסרט מתחיל באחוזת היי, אשר בה מתגוררים הפרופסור ספנסר היי, החוקר את סודו של הפוקימון אנוון ובתו מולי. ערב אחד נקרא הפרופסור בדחיפות על ידי עוזרו, סקיילר, לאחר שהאחרון גילה אתר חורבות בו נמצא גילוי חשוב על האנוון, אך במהרה הפוקימון חוטף אותו למימד אחר וכך גורם לו להיעלם וכך משאיר את מולי לבדה באחוזה (אימה של מולי נעלמה עוד לפני תחילת הסרט מסיבות לא ידועות). כשמולי קיבלה את ההודעה על היעלמותו של אביה, היא בטעות מזמנת את האנוון ובכך גורמת לאחוזה להתבצר תחת מעטה גבישים שלאחר מכן שועט על גרינפילד. במקביל מופיע אנטיי, הפוקימון האגדי האהוב על מולי, שאף מציג את עצמו כאביה של מולי בזמן שהאמיתי נמצא ביקום של האנוון. בעקבות כך מדענים רבים, ביניהם הפרופסור אוק, מגיעים לגרינפילד כדי לפתור את תעלומת אחוזת היי.

במקביל אש וחבריו מתיידדים עם מאמנת פוקימונים בשם ליסה. ביחד הם מגיעים לגרינפילד ולעיניהם מתגלה המחזה המדובר כששם הם פוגשים את פרופסור אוק ואימו של אש שהצטרפה אליו מאחר שהיותה מכרה ותיקה של פרופסור היי שאף נחשב כמכר של פרופסור אוק. מולי, שנתונה תחת כישוף האנוון, רואה את אימו של אש בתור אמא שלה ומבקשת מאנטיי שיביא אותה לאחוזה בשביל שהוריה יהיו איתה. אנטיי עושה כבקשתה וחוטף את אימו של אש. אש, שנכשל במניעת החטיפה, מחליט להיכנס לאחוזה עם מיסטי וברוק ולהציל את אימו, לא לפני שהוא מגלה את כל עניין כישוף האחוזה ועל אנטיי והאנוון בעזרת פרופסור אוק וסקיילר. חטיפתה של דיליה מתפרסמת בחדשות וצ'ריזארד, פוקימון עבר של אש, מגלה זאת דרך כך ומחליט לעזור לאש. בינתיים צוות רוקט פולש לאחוזה ומחפש פוקימונים לתפוס בתוכה.

בזמן שאש וחבריו נכנסים לאחוזה, הם מגיעים למימד חלומי שאותו יצרו האנוון כבקשתה של מולי. מולי, שמיודעת לכך כי אש וחבריו נכנסו לאחוזה, מחליטה להילחם בהם בקרב פוקימונים. בשל חוסר ביטחונה, האנון מבגרים את גופה המדומה בזמן שמולי האמיתית נרדמת על אימו של אש בראש המגדל בחדרה. מולי של האשליה נלחמת בברוק ובמיסטי כשבמקביל אש עולה לראש המגדל עם פיקאצ'ו ושם מוצא את אימו. מעבר לרצונה לבוא עם אש, דיליה מעירה את מולי ומספרת לה את האמת שהיא אינה באמת אמא שלה, אלא של אש, שאף מזכיר לה זכרונות עבר מילדותם. מולי אינה מרוצה מהגילוי ומתחילה להתעצבן ובכך מחזקת את כוח האנוון שאף הופכים את האחוזה לגוש קריסטל ענק. אש מתחיל להילחם עם אנטיי, אך אנטיי מעיף אותו מהחלון ובכך אש פוגש את צ'ריזארד שעוזר לו להילחם באנטיי בעזרתם של מיסטי, ברוק וצוות רוקט, שנרתמים לעזרה לאחר שראו את מאמציו של אש בפעולת ההצלה. הקרב מסתיים בכך שמולי פוקדת על אנטיי להפסיק את הקרב לאחר שמשתכנעת כי אנטיי אינו באמת אביה וכי דיליה אינה באמת אימה. לאחר סיום הקרב, כוחם של האנון מתחזק וכולם מחליטים שהדרך היחידה לשחרר את גרינפילד מקללת האנוון היא לעצור את האנוון, דבר שאותו פיקאצ'ו וצ'ריזארד מנסים, אך ללא הצלחה. באותו רגע, אנטיי נרתם לעזור ואף מצליח לשבור את המחסום אותו יצרו האנוון סביבם בזמן שהפעילו את כישופם. בעקבות שבירת המחסום, אנטיי נעלם ואחוזת היי ואף גרינפילד חוזרות לצורתן המקורית, האנוון חוזרים למימדם ופרופסור היי שב לעולם. בעקבות המאורעות אנשים רבים מגיעים לאחוזה וביניהם, אנשי החדשות והמשטרה, שמרתיעים את צוות רוקט מלצאת מהאחוזה, שמודים בעובדה שגם אם לא תפסו פוקימון חדש הפעם, לפחות הם יודעים שיהיו להם הזדמנויות נוספות לכך.

בזמן הכתוביות ניתן לראות שהפרופסור היי שב הביתה, אש וחבריו נפרדים מצ'ריזארד ומליסה וממשיכים במסעם, פרופסור אוק ודיליה קטצ'אם חזרו לעיירה פאלט ואילו אימה של מולי חוזרת לאחוזה.

קישורים חיצוניים

הערות שוליים 

סרטי 2000
סרטי פוקימון
סרטי אנימה
סרטי אנימציה של האחים וורנר